
CACSTL
     Nr. 45432/21.09.2026
	
Referat de aprobare
privind aprobarea  sumelor pentru finanțarea nerambursabilă din fondurile bugetului local al Municipiului Târgu Mureș pentru proiecte sportive, sesiunea a II-a pe anul 2026


Prin HCL nr. 190/30.07.2026 Bugetul local a fost rectificat, alocându-se suma de 2.000.000 lei pentru organizarea unei a doua sesiuni a concursului de proiecte.

Urmare Dispoziției de primar nr. 1309/10.08.2026 s-a lansat sesiunea a II-a a concursului de proiecte sportive pe anul 2026, cu termen de depunere a solicitărilor 27.08.2026.

În ședințele  Comisiei de selecție și evaluare s-au analizat proiectele sportive depuse pentru sesiunea a II-a a anului 2026 pe domeniile sport de performanţă și sportul pentru toţi (pentru sportul școlar nu au fost depuse cereri de finanțare nerambursabilă). În urma jurizării, membrii comisiei au stabilit punctajele aferente, propunându-se sumele de finanţare. După publicarea rezultatelor s-au depus  2 contestații  care au fost analizate de către Comisia de soluționare a contestațiilor în ședința din data de 21.09.2026, conform calendarului și a stabilit rezultatele, conform tabelelor prezentate în aneză.

 Având în vedere faptul că pentru cea de a II-a sesiune a concursului de proiecte sportive în bugetul Municipiului Târgu Mureș este prevăzută suma de 2.000.000 lei, iar valoarea totală a proiectelor conform evaluării Comisiei de selecție și evaluare este de 3.666.612 lei (3.233.477 lei-sport de performanță și 433.135 lei-sportul pentru toți), se impune diminuarea sumelor propuse de Comisie proporțional, pentru încadrarea în buget.

              Datorită faptului că soluționarea contestațiilor a avut loc în data de 21.09.2026, supunem spre dezbatere în regim de urgență  Consiliului local, în calitate de organ deliberativ, proiectul de hotărâre privind aprobarea  sumelor pentru finanțarea nerambursabilă din fondurile bugetului local al Municipiului Târgu Mureș pentru proiecte sportive sesiunea a II-a pe anul 2026, conform anexelor. 


Director Executiv                                                                                         Director Ex. Adj
Costașuc Irma                                                                                               Cosmin Blaga

HOTĂRÂREA nr.
din _________________ 2026

privind aprobarea  sumelor pentru finanțarea nerambursabilă din fondurile bugetului local al Municipiului Târgu Mureș pentru proiecte sportive, sesiunea a II-a  pe anul 2026

Consiliul Local  al municipiului  Târgu Mureș, întrunit în şedinţă extraordinară de lucru,
Având în vedere:
· Referatul de aprobare nr. 45432/21.09.2026 inițiat de Primar prin Compartimentul Activităţi Culturale, Sportive, de Tineret şi Locativ, privind aprobarea  sumelor pentru finanțarea nerambursabilă din fondurile bugetului local al Municipiului Târgu Mureș pentru proiecte sportive, sesiunea a II-a pe anul 2026;
· Raportul de specialitate nr. ________________ al Direcției Juridice, Contecios Administrativ și Administrație Publică Locală;
· Raportul de specialitate nr. ________________ al al Direcției Economice;
· Raportul Comisiilor de specialitate din cadrul Consiliului local municipal Târgu Mureș
     În conformitate cu prevederile:
· Art.(3).67^1,alin.(2) și alin.(3) din  Legea nr. 69/2000 a educaţiei fizice şi sportului, cu modificările şi completările ulterioare, 
· H.G. nr. 884/2001 pentru aprobarea Regulamentului de punere în aplicare a dispoziţiilor Legii nr. 69/2000,
· în baza HG 1447/2007 privind aprobarea normelor financiare pentru activitatea sportivă, cu modificările și completările ulterioare, 
· Ordinului Ministrului Tineretului și sportului  nr. 664/2018 , completate cu Legea Nr.350, din 2 decembrie 2005 privind regimul finanţărilor nerambursabile din fonduri publice alocate pentru activităţi nonprofit de interes general. 
În temeiul:
· HCL nr. 17/08.02.2024, privind aprobarea Regulamentului de sprijinire a activităților sportive din municipiul Târgu Mureș;
· HCL 190/30.07.2026 privind aprobarea validării Dispoziției de Primar nr. 1.244/22.07.2026 referitoare la modificarea bugetului Unităţii Administrativ Teritoriale - Municipiul Târgu Mureş pe anul 2026 și rectificarea bugetului Unităţii Administrativ Teritoriale - Municipiul Târgu Mureş pentru anul 2026.
· Art.129 alin.(1), alin. (2) lit.d,alin. (7) lit.f, art.139 alin.(1) și alin. (3), lit.a din OUG 57/2019,  privind Codul administrativ cu modificările şi completările ulterioare, 

HOTĂRĂȘTE:

Art.1. Se aprobă  sumele privind finanțarea nerambursabilă din fondurile bugetului local al Municipiului Târgu Mureș pentru proiecte sportive pentru anul 2026, conform  anexelor (Anexa 1-Sport de performață, Anexa 2-Sportul pentru toți),  care fac parte integrantă din prezenta hotărâre.
       
[bookmark: _Hlk235182371]Art.2.Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin DIRECŢIA Proiecte cu Finanțare Internațională, Resurse Umane, Relații cu Publicul Activități Culturale, Relații Externe, Protocol, Comunicare și Logistică și Comerciale-Compartimentul Activitați Culturale, Sportive, de Tineret și Locativ și Direcţia Economică.
 
Art.3. În conformitate cu prevederile art.252, alin.(1) lit.c, ale art.255 din OUG nr. 57/2019 privind Codul administrativ, și ale art.3 alin.(1) din Legea nr.554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

Art.4. Prezenta hotărâre se comunică la:
	
· [bookmark: _Hlk235182416]DIRECŢIA Proiecte cu Finanțare Internațională, Resurse Umane, Relații cu Publicul Activități Culturale, Relații Externe, Protocol, Comunicare și Logistică Direcția Activități Social Culturale, Patrimoniale și Comerciale-Compartimentul Activități Culturale, Sportive, de Tineret și Locativ;
· Direcția Economică








       Viză de legalitate,
Secretar  General al  Municipiului Târgu Mureș,
Bordi Kinga









*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

